Kolme ässää

Kolme ässää on suomalainen lapsille tarkoitettu animaatiosarja. Se kertoo kahden lapsen ja koiran, Sallan, Saken ja Saastamoisen, muodostamasta salapoliisikolmikosta, joka ratkoo omassa lähiympäristössään tapahtuvia mysteerejä. Sarjan on käsikirjoittanut myös Sirkuspelle Hermannin luojana tunnettu kirjailija Simo Ojanen ja piirtänyt animaattori Mikko Kunnas. Kertojana toimii näyttelijä Tapio Hämäläinen. 

Kolme ässää -sarjan ensimmäiset jaksot esitettiin TV2:n Pikku Kakkosessa vuonna 1994.Lastenohjelmien historiaa  Yle Vintti. Viitattu 20.3.2014. Vuosina 1994–1998 valmistui yhteensä 33 viiden minuutin pituista jaksoa, jotka on myöhemmin julkaistu myös DVD-muodossa Pikku Kakkosen parhaat ja Pikku Kakkosen suosikit -nimisissä sarjoissa. Varsinaisten jaksojen lisäksi DVD:t sisältävät tietoiskuja muun muassa heijastimen ja pelastusliivien käytöstä.Mainio agenttikolmikko Kolme ässää Animaatioblogi Eläköön kuvat! Viitattu 20.3.2014. Kolmen ässän seikkailuja on myyty myös ulkomaille. Sitä on lähetetty muissa Pohjoismaissa.

Vuonna 2001 ilmestyi Simo Ojasen lastenkirja 3 ässää ja karkulainen, jonka kuvitus on animaatiosarjan tavoin Mikko Kunnaksen tekemä.3 ässää ja karkulainen Kirjasampo. Viitattu 20.3.2014.

 Jaksot 
 Apua karhu!
 Aarteenkaivajan arvoitus
 Avain kateissa
 Lentävä lohikäärme
 Tomaattiarvoitus
 Lumimiehen jäljillä
 Vesihirviö
 Sateenvarjovaras
 Kammottava pulputtaja
 Outo ääni sairaalassa
 Kaupassa kummittelee
 Hätä pesäpuussa
 Sukellusvene
 Saastamoinen katoaa
 Kummitustalo
 Miksi torvi ei soi
 Salla on paras
 Pankkiryöstö
 Koditon koirapentu
 Iltataivaalla ufo
 Saastamoisen onnenluu
 Palovartiossa
 Sammakkohuolia
 Mustan pullon arvoitus
 Meteliä lelutehtaassa
 Kellarivaras
 Porkkanenä kateissa
 Piparikakkuarvoitus
 Sallan hattu hukassa
 Kimaltava aarre
 Joulukuusimetsässä
 Joulupukki ryöstetty
 Kuka varasti kellonviisarit

 Tietoiskut 
 Heijastintietoisku
 Pelastusliivit ylle
 Älä sukella minne vaan!
 Mehukanisteri tänne!
 Saastamoinen uimakoulussa
 Saastamoinen uppeluksissa

 Lähteet 

Luokka:Pikku Kakkosen ohjelmat
Luokka:1990-luvun piirrossarjat
Luokka:Suomalaiset animaatiosarjat